CELEX: 31983R1387
Language: el
Date: 1983-05-27 00:00:00
Title: Κανονισμός (ΕΟΚ) αριθ. 1387/83 της Επιτροπής της 27ης Μαΐου 1983 περί της κατατάξεως εμπορευμάτων στη διάκριση 19.02 Β ΙΙ του Κοινού Δασμολογίου

Avis juridique important

|

31983R1387

Κανονισμός (ΕΟΚ) αριθ. 1387/83 της Επιτροπής της 27ης Μαΐου 1983 περί της κατατάξεως εμπορευμάτων στη διάκριση 19.02 Β ΙΙ του Κοινού Δασμολογίου  

Επίσημη Εφημερίδα αριθ. L 141 της 01/06/1983 σ. 0045 - 0045 Ισπανική ειδική έκδοση: Κεφάλαιο 02 τόμος 10 σ. 0011  Πορτογαλική ειδική έκδοση : Κεφάλαιο 02 τόμος 10 σ. 0011 

***** ΚΑΝΟΝΙΣΜΟΣ (ΕΟΚ) αριθ. 1387/83 ΤΗΣ ΕΠΙΤΡΟΠΗΣ  της 27ης Μαΐου 1983  περί της κατατάξεως εμπορευμάτων στη διάκριση 19.02 Β ΙΙ του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ενιαία εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι, για να εξασφαλιστεί η ενιαία εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις σχετικές με τη δασμολογική κατάταξη ενός παρασκευάσματος που αποτελείται από σκόνη γάλακτος (80 % κατά βάρος) και από εκχυλίσματα βύνης (20 % κατά βάρος), περιεκτικότητας κατά βάρος σε ανάγοντα σάκχαρα προερχόμενα από τα εκχυλίσματα βύνης (εκφραζομένης σε μαλτόζη) ίσης ή ανώτερης του 10 % αλλά κατώτερης του 30 %·  ότι η κλάση 19.02 του Κοινού Δασμολογίου που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), αναφέρει τα παρασκευάσματα προς διατροφή παίδων ή δια χρήσεις διαιτητικάς ή μαγειρικάς, με βάση τα εκχυλίσματα βύνης·  ότι η κλάση 21.07 καλύπτει τα παρασκευάσματα διατροφής που δεν κατονομάζονται ούτε περιλαμβάνονται αλλού·  ότι το προϊόν αυτό έχει τα χαρακτηριστικά παρασκευάσματος με βάση τα εκχυλίσματα βύνης, της διάκρισης 19.02 Β·  ότι το προϊόν αυτό λόγω της περιεκτικότητάς του κατά βάρος σε ανάγοντα σάκχαρα (εκφραζομένης σε μαλτόζη) προερχόμενα από το εκχύλισμα βύνης (κατώτερης του 30 %) δεν μπορεί να υπαχθεί στη διάκριση 19.02 Β Ι· ότι, κατά συνέπεια, πρέπει να υπαχθεί στη διάκριση 19.02 Β ΙΙ·  ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ένα παρασκεύασμα που αποτελείται από σκόνη γάλακτος (80 % κατά βάρος), και εκχυλίσματα βύνης (20 % κατά βάρος), περιεκτικότητας κατά βάρος σε ανάγοντα σάκχαρα προερχόμενα από τα εκχυλίσματα βύνης (εκφραζομένης σε μαλτόζη) ίσης ή ανώτερης του 10 %, αλλά κατώτερης του 30 %, κατατάσσεται στο Κοινό Δασμολόγιο υπό τη διάκριση:  19.02 Εκχυλίσματα βύνης. Παρασκευάσματα προς διατροφήν των παίδων ή δια χρήσεις διαιτητικάς ή μαγειρικάς, με βάσιν τα άλευρα, τα σιμιγδάλια, τα παντοειδή άμυλα ή τα εκχυλίσματα βύνης, έστω και περιέχοντα κακάον εις ποσότητα μη υπερβαίνουσαν το 50 % κατά βάρος:  Β. Λοιπά:  ΙΙ. Μη κατονομαζόμενα  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαΐου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 72 της 18. 3. 1983, σ. 3.